Hi,
आजकल कई घरों में वॉशिंग मशीन का इस्तेमाल किया जा रहा है, हालांकि ज्यादातर लोग इस बात से वाकिफ नहीं हैं कि वॉशिंग मशीन में कपड़ों के साथ अन्य चीजों को भी धोया जा सकता है।
अगर आप भी ऐसे ही लोगों में शामिल हैं तो आपको बता दें कि आप कपड़ों के साथ-साथ अन्य कुछ चीजों को भी वॉशिंग मशीन में आसानी से धो सकते हैं। चलिए फिर ऐसी ही कुछ चीजों के बारे में जानते हैं।
अगर आप स्नीकर्स पहनते हैं तो आपको इनकी सफाई के लिए ज्यादा मेहनत करने की जरूरत नहीं है क्योंकि स्नीकर्स को आप वॉशिंग मशीन में धोकर आसानी से साफ कर सकते हैँ।
इन्हें साफ करने के लिए आपको सामान्य पानी का इस्तेमाल करना होगा। इसके साथ ही इस बात का खास ध्यान रखें कि स्नीकर्स को धोते समय वॉशिंग मशीन को स्लो मोड पर रखना है।
अगर आप योगा मैट पर योगाभ्यास करना पसंद करते हैं तो ऐसे में जाहिर सी बात है कि आपको इस मैट की सफाई का भी ध्यान रखना होता होगा और अपने इस काम को आप वॉशिंग मशीन की मदद से आसान बना सकते हैं।
जी हां, वॉशिंग मशीन में हल्का गर्म पानी डालकर आप योगा मैट को अच्छी तरह से धो सकते हैं और इससे इसकी क्वालिटी पर भी असर नहीं पड़ेगा।
शायद आप इस बात से वाकिफ न हों, लेकिन आप कई किचन एसेसरीज को भी वॉशिंग मशीन में धो सकते हैं।
उदाहरण के लिए क्लीनिंग मैट्स, माइक्रोवेव ग्लव्स या फिर रबर की चीजों को भी आप वॉशिंग मशीन में धो सकते हैं। इसके अलावा अगर आप चाहें तो वेजिटेबल बैग को भी वॉशिंग मशीन में धो सकते हैं।
अगर आप कॉटन का बैग इस्तेमाल करते हैं तो कपड़ों के साथ इसे भी वॉशिंग मशीन में डाल सकते हैं।
आजकल कई लोग अपने ऑफिस का काम घर से कर रहे हैं और इसके लिए उन्होंने अपने घर पर ही कंप्यूटर सिस्टम इंस्टॉल कर रखा है।
अगर आप भी इन्हीं लोगों में से एक हैं तो आपको अपने ऑफिस सिस्टम और इसके आसपास की सफाई का भी ध्यान रखना चाहिए। इनमें से कंप्यूटर टेबल मैट और माउस पैड को धोने के लिए भी वॉशिंग मशीन का इस्तेमाल कर सकते हैं।
लाइफस्टाइल की खबरें पसंद हैं?
नवीनतम खबरों से अपडेटेड रहें।